หลังการผ่าไส้ติ่ง1เดือนสามารถทานอะไรได้บ้างค่ะ สามารถทานอาหารได้ปกติมั้ย ขอคำแนะนำหน่อยค่ะ
สวัสดีค่ะ การผ่าตัดนำไส้ติ่งออกนั้น เป็นการผ่าตัดที่บริเวณหน้าท้องด้านขวาล่าง เป็นรอยกรีดขนาดไม่ใหญ่มากนักหลังการผ่าตัด อาจจะต้องพักฟื้น คืองดกิจกรรมต่างๆในช่วง 1-2 สัปดาห์แรก รับประทานอาหารอ่อนๆ ไม่ขยับตัวมากเพื่อลดการปวดตึงของแผล แต่หลังจากแผลเริ่มติดสนิทที่ 1 เดือนแล้วนั้น สามารถใช้ชีวิตประจำวันได้ใกล้เคียงคนปกติ เพียงแต่ควรงดการออกแรงหรือออกกำลังหนักๆไปก่อน สามารถรับประทานอาหารได้ทุกอย่าง ไม่มีของแสลง แต่แนะนำหลีกเลี่ยงของหมักดอง อาหารปรุงไม่สุก หรือพวกเครื่องดื่มแอลกอฮอล์ค่ะ